
18 DR 31.10.2011 

 
Hubungan baik tersebut juga memberi impak positif dari segi kerjasama 

serantau dan kerjasama pelbagai hala yang sekali gus membantu mengekalkan 
keselamatan, kestabilan dan keamanan serantau. 

Mengenai soalan (b), iaitu yang menanyakan jumlah dan nama-nama negara 
komunis yang mempunyai hubungan diplomatik dengan Malaysia. Jawapannya ialah 
lima buah negara dan lima buah negara itu ialah seperti berikut: 

(i) Republik Rakyat China; 

(ii) Republik Cuba; 

(iii) Republik Demokratik Rakyat Laos; 

(iv) Republik Sosialis Vietnam; dan 

(v) Republik Rakyat Demokratik Korea (Korea Utara). 

Terima kasih. 

Dato' Mahfuz bin Haji Omar [Pokok Sena]: Terima kasih Tuan Yang di-
Pertua. Jawapan yang jelas diberikan oleh rakan saya Yang Berhormat Timbalan 
Menteri Luar Negeri yang menyebut tadi bahawa Malaysia menjalinkan persahabatan 
dengan mana-mana negara tanpa mengira fahaman, ideologi dan sebagainya. Akan 
tetapi dengan Israel tidaklah walaupun ideologi dan pendekatannya yang sangat 
berbeza tetapi jawapan tadi jelaslah bahawa kerajaan mempunyai hubungan diplomatik 
dengan negara-negara Komunis walaupun di Malaysia baru-baru ini serangan yang 
begitu hebat dalam isu Mat Indera dan Bukit Kepong... [Disampuk] Seolah-olah 
menggambarkan bahawa mereka tidak mempunyai apa-apa hubungan dengan 
Komunis. 

Akan tetapi saya ingin mendapatkan penjelasan daripada Yang Berhormat 
sebab Yang Berhormat mengatakan tadi bahawa banyak manfaat yang telah pun 
diperolehi dari hubungan diplomatik ini. Akan tetapi apakah Yang Berhormat bersetuju 
ataupun sedar bahawa kalau sudah ada manfaat daripada hubungan diplomatik 
dengan negara-negara komunis ini, apa perlu pula sebagai sebuah parti politik UMNO 
mengadakan MoU dengan Parti Komunis China yang juga Parti Komunis China ini 
adalah merupakan parti di belakang Parti Komunis Malaya satu ketika dahulu dalam 
sejarah di negara kita ini. 

Jadi, adakah Wisma Putra sedia maklum tentang hubungan dan MoU yang 
telah pun ditandatangani pada 5 Ogos 2011 antara UMNO dengan Parti Komunis China 
yang dahulunya Parti Komunis China inilah parti komunis yang berada di belakang parti 
Komunis Malaya, yang membekal senjata kepada Parti Komunis Malaya dan 
sebagainya yang mungkin turut membunuh polis Bukit Kepong. Jadi, saya tidak tahu 
macam mana dalam isu ini UMNO boleh menjalinkan hubungan dengan Parti Komunis 
China. Jadi, adakah Yang Berhormat sedar benda ini dan adakah ia menjadi satu 
keperluan pula kepada parti politik daripada kerajaan sendiri mengadakan hubungan 
diplomatik dengan Parti Komunis China... [Dewan riuh]  

■1130 

Datuk Richard Riot anak Jaem:  Tuan Yang di-Pertua, dalam jawapan saya 
tadi, saya telah menggunakan perkataan yang ditafsirkan sebagai negara komunis. Ini 
bererti Tuan Yang di-Pertua, ditafsirkan adalah bukan bermakna negara komunis.  
Ditafsirkan bererti ia adalah kita anggap sebagai negara komunis.   

Dalam perkara ini seperti soalan yang telah diajukan oleh Yang Berhormat 
Pokok Sena yang menyatakan mengapa sekarang kita mengadakan MoU. Saya tidak 
mahu menggunakan perkataan UMNO kerana kita adalah Barisan Nasional, bukan 
UMNO. Jadi, soalannya ialah... 

Dato' Mahfuz bin Haji Omar [Pokok Sena]: Akan tetapi Barisan Nasional 
tidak tandatangan, yang buat itu adalah UMNO... [Dewan riuh]  UMNO yang cukup 
rapat dengan komunis.   

Datuk Richard Riot anak Jaem: Tuan Yang di-Pertua,  

Dato' Mahfuz bin Haji Omar [Pokok Sena]: UMNO yang buat ini.  Jadi, parti 
Yang Berhormat tidak ada menjalinkan hubungan dengan parti komunis.   

Datuk Richard Riot anak Jaem: Floor saya, floor saya.   



Hubungan baik tersebut juga memberi impak positif dari segi kerjasama. serantau dan kerjasama pelbagai hala yang sekali gus membantu mengekalkan keselamatan, kestabilan dan keamanan serantau. Mengenai soalan (b), iaitu yang menanyakan jumlah dan nama-nama negara komunis yang mempunyai hubungan diplomatik dengan Malaysia. Jawapannya ialah lima buah negara dan lima buah negara itu ialah seperti berikut: (i) Republik Rakyat China; (ii) Republik Cuba; (iii) Republik Demokratik Rakyat Laos; (iv) Republik Sosialis Vietnam; dan. (v) Republik Rakyat Demokratik Korea (Korea Utara). Terima kasih. Dato' Mahfuz bin Haji Omar [Pokok Sena]: Terima kasih Tuan Yang di- Pertua. Jawapan yang jelas diberikan oleh rakan saya Yang Berhormat Timbalan Menteri Luar Negeri yang menyebut tadi bahawa Malaysia menjalinkan persahabatan dengan mana-mana negara tanpa mengira fahaman, ideologi dan sebagainya. Akan tetapi dengan Israel tidaklah walaupun ideologi dan pendekatannya yang sangat berbeza tetapi jawapan tadi jelaslah bahawa kerajaan mempunyai hubungan diplomatik dengan negara-negara Komunis walaupun di Malaysia baru-baru ini serangan yang begitu hebat dalam isu Mat Indera dan Bukit Kepong... [Disampuk] Seolah-olah menggambarkan bahawa mereka tidak mempunyai apa-apa hubungan dengan Komunis. Akan tetapi saya ingin mendapatkan penjelasan daripada Yang Berhormat sebab Yang Berhormat mengatakan tadi bahawa banyak manfaat yang telah pun diperolehi dari hubungan diplomatik ini. Akan tetapi apakah Yang Berhormat bersetuju ataupun sedar bahawa kalau sudah ada manfaat daripada hubungan diplomatik dengan negara-negara komunis ini, apa perlu pula sebagai sebuah parti politik UMNO mengadakan MoU dengan Parti Komunis China yang juga Parti Komunis China ini adalah merupakan parti di belakang Parti Komunis Malaya satu ketika dahulu dalam sejarah di negara kita ini. Jadi, adakah Wisma Putra sedia maklum tentang hubungan dan MoU yang telah pun ditandatangani pada 5 Ogos 2011 antara UMNO dengan Parti Komunis China yang dahulunya Parti Komunis China inilah parti komunis yang berada di belakang parti Komunis Malaya, yang membekal senjata kepada Parti Komunis Malaya dan sebagainya yang mungkin turut membunuh polis Bukit Kepong. Jadi, saya tidak tahu macam mana dalam isu ini UMNO boleh menjalinkan hubungan dengan Parti Komunis China. Jadi, adakah Yang Berhormat sedar benda ini dan adakah ia menjadi satu keperluan pula kepada parti politik daripada kerajaan sendiri mengadakan hubungan diplomatik dengan Parti Komunis China... [Dewan riuh]. #1130. Datuk Richard Riot anak Jaem: Tuan Yang di-Pertua, dalam jawapan saya tadi, saya telah menggunakan perkataan yang ditafsirkan sebagai negara komunis. Ini bererti Tuan Yang di-Pertua, ditafsirkan adalah bukan bermakna negara komunis. Ditafsirkan bererti ia adalah kita anggap sebagai negara komunis. Dalam perkara ini seperti soalan yang telah diajukan oleh Yang Berhormat Pokok Sena yang menyatakan mengapa sekarang kita mengadakan MoU. Saya tidak mahu menggunakan perkataan UMNO kerana kita adalah Barisan Nasional, bukan UMNO. Jadi, soalannya ialah... Dato' Mahfuz bin Haji Omar [Pokok Sena]: Akan tetapi Barisan Nasional tidak tandatangan, yang buat itu adalah UMNO... [Dewan riuh] UMNO yang cukup rapat dengan komunis. Datuk Richard Riot anak Jaem: Tuan Yang di-Pertua, Dato' Mahfuz bin Haji Omar [Pokok Sena]: UMNO yang buat ini. Jadi, parti Yang Berhormat tidak ada menjalinkan hubungan dengan parti komunis. Datuk Richard Riot anak Jaem: Floor saya, floor saya.